text: Intent de robatori en diverses cases de Sagunt - Diari Millars, informació local en valencià.
  Els delinqüents entraven quan molts dels propietaris seguien a l'interior.
  La policia de Sagunt està investigant diversos intents de robatoris que s'han produït en el municipi durant els últims dies.
  Amb les investigacions, els agents han arribat a la conclusió que els presumptes delinqüents utilitzaven el mateix modus operandi, el qual consisteix a forçar els panys per accedir als domicilis. Molts dels cops, a més, intentaven cometre el delicte amb els propietaris encara en l'interior de l'immoble.
  Un dels barris més afectats per esta onada de robatoris ha sigut el de Santa Ana, on hi ha hagut dos casos. En un dels intents, van accedir a un domicili trencant el pany del garatge i van fugir quan els propietaris van aixecar-se per veure què passava. En l'altre cas, van intentar robar en el casal faller La Palmera, però tampoc van arribar a emportar-se res al final.